Ημερομηνία

**Ημερομηνία** ονομάζεται μία αναφορά σε μια συγκεκριμένη ημέρα (ακριβέστερα σε ένα εικοσιτετράωρο, δηλαδή σε ένα ημερονύκτιο) όταν αυτή η αναφορά είναι ενταγμένη στο πλαίσιο ενός ημερολογιακού συστήματος. Η ημερομηνία επιτρέπει τη μονοσήμαντη ταυτοποίηση μιας ημέρας από την ατελείωτη σειρά τους στον ρου του χρόνου και την Ιστορία. Ο αριθμός των ημερών που μεσολαβεί μεταξύ δύο ημερομηνιών μπορεί πάντοτε να υπολογισθεί, με κάποιον συγκεκριμένο αλγόριθμο που εξαρτάται μόνο από το ημερολόγιο. Π.χ. στο Γρηγοριανό ημερολόγιο η «24η Δεκεμβρίου » είναι δέκα ημέρες μετά την «14η Δεκεμβρίου ». Ωστόσο, η ημερομηνία ενός συγκεκριμένου γεγονότος εξαρτάται και από τη Ζώνη ώρας (ωριαία άτρακτο). Για παράδειγμα, η αεροπορική Επίθεση στο Περλ Χάρμπορ, που άρχισε στις 7:48&nbsp;π.μ. ώρα Χαβάης της 7ης Δεκεμβρίου 1941, έγινε στις 3:18&nbsp;π.μ. της 8ης Δεκεμβρίου σε ώρα Ιαπωνίας. Μια συγκεκριμένη ημέρα μπορεί να αντιπροσωπεύεται από διαφορετική ημερομηνία σε άλλο ημερολόγιο, όπως στο Γρηγοριανό και το Ιουλιανό ημερολόγιο, τα οποία χρησιμοποιούνταν ταυτοχρόνως επί αιώνες, το ένα στις Δυτικές και το άλλο σε Ανατολικές χώρες.

Στα περισσότερα ημερολογιακά συστήματα η ημερομηνία αποτελείται από τρία μέρη: την *ημέρα του μήνα*, τον *μήνα* και το *έτος*. Μπορεί επιπλέον να συνοδεύεται από την *ημέρα της εβδομάδας*. Το έτος μετριέται συνήθως με μια συγκεκριμένη αφετηρία. Η ευρύτερα χρησιμοποιούμενη τέτοια αφετηρία είναι η *συμβατική* ημερομηνία γεννήσεως του Ιησού Χριστού (όπως αυτή καθορίσθηκε από τον Διονύσιο τον Μικρό τον 6ο αιώνα). Μια ημερομηνία χωρίς το έτος μπορεί επίσης να αποκαλείται «ημερομηνία». Ως τέτοια ορίζει την ημέρα ενός ετήσια επαναλαμβανόμενου γεγονότος ή επετείου, όπως π.χ. γενέθλια, θρησκευτική εορτή, αργία, κλπ..

Πολλά συστήματα υπολογιστών αποθηκεύουν εσωτερικά σημεία του χρόνου σε μορφή (ή φορμά) ώρας Unix ή κάποιο άλλο. Η εντολή «date» της Unix, που χρησιμοποιεί εσωτερικά τις συναρτήσεις ημερομηνίας και χρόνου της C, μπορεί να χρησιμοποιηθεί ώστε να μετατρέψει αυτή την εσωτερική αναπαράσταση ενός χρονικού σημείου στους περισσότερους από τους τρόπους γραφής της ημερομηνίας που παρατίθενται στην επόμενη ενότητα.

Η σημερινή ημερομηνία στο Γρηγοριανό ημερολόγιο είναι: . Αν αυτή δεν είναι η σημερινή ημερομηνία, τότε  ώστε να την ενημερώσετε.

thumb|center|upright=3.2|

## Τρόποι γραφής
Υπάρχει αξιοσημείωτα μεγάλη ποικιλία τρόπων («μορφές») γραφής της ημερομηνίας σε χρήση, οι οποίοι διαφέρουν κυρίως στη σειρά αναγραφής των μερών της ημερομηνίας. Αυτές οι παραλλαγές χρησιμοποιούν ως δείγμα την ημερομηνία 31 Μαΐου 2006: Π.χ. 31/05/2006, 05/31/2006, 2006/05/31, τα διαχωριστικά των μερών (π.χ. 31.05.2006, 31/05/2006, 31-05-2006), το εάν περιλαμβάνεται το ψηφίο 0 προ των αριθμών που υποδηλώνουν την ημέρα και τον μήνα (π.χ. 31/5/2006, 31/05/2006), το εάν γράφονται και τα τέσσερα ψηφία του έτους ή μόνο τα δύο τελευταία (π.χ., 31.05.2006 ή 31.05.06), και το εάν ο μήνας αναγράφεται με αραβικά αριθμητικά ψηφία ή ρωμαϊκά ή ολογράφως (π.χ. 31.05.2006, 31.V.2006 ή 31 Μαΐου 2006).

### Ημέρα-μήνας-έτος (Η/Μ/Ε)
Αυτή η σειρά χρησιμοποιείται από τις περισσότερες χώρες της Γης και αποτελεί την προτιμώμενη από τον Οργανισμό Ηνωμένων Εθνών μορφή, όταν γράφει την πλήρη ημερομηνία σε επίσημα έγγραφα. Αυτή η σειρά γραφής προέρχεται από την αρκετών αιώνων συνήθεια αναγραφής της ημερομηνίας ως «η N-οστή ημέρα του [όνομα μήνα] του έτους Κυρίου [αριθμός έτους μ.Χ.]» σε Δυτικά θρησκευτικά και νομικά έγγραφα. Η αναγραφή συντομεύθηκε με την πάροδο των αιώνων, αλλά η σειρά των μερών παρέμεινε η ίδια. Τα ακόλουθα παραδείγματα έχουν ως δείγμα την ημερομηνία 9 Νοεμβρίου 2006.

* «9 Νοεμβρίου 2006» ή «9. Νοεμβρίου 2006» (η δεύτερη μορφή συνηθίζεται στις γερμανόφωνες χώρες)
* 9/11/2006, 09.11.2006 ή 9-11-2006
* 09-Νοε(μ)-2006
* 09Νοε06 – χρησιμοποιείται, ακόμα και στις ΗΠΑ, όταν χρειάζεται να εξοικονομηθεί χώρος (συναντάται συχνά στη γραμμή ημερομηνίας των ειδήσεων στο Διαδίκτυο)
* [Η] 9η Νοεμβρίου 2006 – το οριστικό άρθρο αναφέρεται συχνά στον προφορικό λόγο, αλλά παραλείπεται συνήθως σε όλα, εκτός των πλέον επίσημων εγγράφων, όπως σε νομικά
* 09/Νοε(μ)/2006, η μορφή του Common Log Format, που χρησιμοποιείται από τους διακομιστές του διαδικτύου όταν παράγουν αρχεία μητρώου διακομιστή.
* Πέμπτη, 9 Νοεμβρίου 2006
* 9/xi/06, 9.xi.06, 9-xi.06, 9/xi-06, 9.XI.2006 ή 9 XI 2006 (με χρήση ρωμαϊκού αριθμού για τον μήνα) – Αυτό συνήθως περιορίζεται στη χειρόγραφη γραφή. Συνδέεται με εκπαιδευτικά ιδρύματα, αλλά και από το κράτος του Βατικανού ως εναλλακτική λύση από την αναγραφή ολογράφως μηνών που φέρουν ονομασίες ειδωλολατρικών θεοτήτων. Επίσης από τα καναδικά και άλλα ταχυδρομεία στις σφραγίδες τους. Αυτή η μορφή αναγραφής της ημερομηνίας χρησιμοποιούταν επίσης εκτεταμένα στη Σοβιετική Ένωση, τόσο σε χειρόγραφα κείμενα όσο και σε έντυπα κείμενα.
* 9 Νοεμβρίου 2006 Κ.Ε. ή 9 Νοεμβρίου 2006 μ.Χ. (AD στο λατινικό αλφάβητο)

### Έτος–μήνας–ημέρα (Ε/Μ/Η)
Στη μορφή αυτή οι πιο μεγάλες μονάδες μετρήσεως του χρόνου γράφονται πριν από τις μικρότερες, όπως γίνεται στο συνηθισμένο δεκαδικό σύστημα γραφής των αριθμών, που προχωρεί από τη μεγαλύτερη προς τη μικρότερη τάξη μεγέθους. Με τη χρήση αυτού του τρόπου γραφής της ημερομηνίας η σειρά του κειμένου ταυτίζεται με τη χρονολογική σειρά. Αυτή η μορφή είναι η πρότυπη στην Ανατολική Ασία, το Ιράν, τη Λιθουανία, την Ουγγαρία και τη Σουηδία, αλλά σε περιορισμένο βαθμό και σε μερικές άλλες χώρες.

Παραδείγματα για την 9η Νοεμβρίου 2003:

* 2003-11-09: η «στάνταρ» μορφή ημερομηνίας/χρόνου του Διαδικτύου, μεταφορά του διεθνούς προτύπου ISO 8601, με χρήση μηδενικών πριν από τους αριθμούς ημέρας και μήνα, για παράδειγμα 1997-05-01, ώστε να διαβάζεται και να ταξινομείται εύκολα από ηλεκτρονικούς υπολογιστές. Χρησιμοποιείται μαζί με τον παγκόσμιο χρόνο UTC στο RFC 3339. Αυτή η μορφή προτιμάται σε ορισμένες χώρες της Ασίας, ιδίως της ανατολικής, όπως και σε μερικές ευρωπαϊκές.
* 2003 Νοεμβρίου 9
* 2003Νοε(μ)9
* 2003Νοε(μ)09
* 2003-Νοε(μ)-9
* 2003-Νοε(μ)-09
* 2003-Νοε(μ)-9, Κυριακή
* 2003. νοεμβρίου 9. – Η επίσημη μορφή στην Ουγγαρία, δηλ. τελεία μετά το έτος και τη μέρα, και το όνομα του μήνα με πεζό το πρώτο γράμμα. Βραχύτερες μορφές μπορούν επίσης να χρησιμοποιηθούν: 2003. νοεμ. 9., 2003. 11. 9., 2003. XI. 9.
* 2003.11.9 – με τελείες και χωρίς μηδενικά πριν από τους αριθμούς, συνηθισμένη μορφή στην Κίνα
* 2003.11.09
* 2003/11/09 – με χρήση «/» και αρχικών μηδενικών, συνηθισμένο στο Διαδίκτυο στην Ιαπωνία
* 20031109 : το «βασικό φορμά» του ISO 8601, ένας οκταψήφιος αριθμός που παρέχει χρονικώς μονότονους κώδικες ημερομηνίας, συνηθισμένο στους υπολογιστές και όλο και περισσότερο χρησιμοποιούμενο σε ονομασίες αρχείων υπολογιστή που αναγράφουν ημερομηνία. Χρησιμοποιείται επίσης στο πρότυπο φορμά αρχείων του iCalendar, που καθορίζει το RFC 5545. Μεγάλο πλεονέκτημά του είναι ότι μια απλή κειμενική κατάταξη ισοδυναμεί με κατάταξη κατά αύξουσα ή φθίνουσα χρονολογική σειρά.

### Μήνας–ημέρα–έτος (Μ/Η/Ε)
Η σειρά αυτή χρησιμοποιείται κυρίως στις ΗΠΑ και στις Φιλιππίνες. Μέχρι τα μέσα του 20ού αιώνα ωστόσο ήταν συνηθισμένη η χρήση της μαζί με την Η/Μ/Ε στο Ηνωμένο Βασίλειο, όπου μπορεί να παρατηρηθεί τόσο σε παλαιές, όσο και σε σύγχρονες εφημερίδες, όπως στη *[[London Gazette]]* και στους *[[The Times|Τάιμς του Λονδίνου]]*, αντιστοίχως, καθώς και σε περιοδικά. Το ίδιο και σε αγγλόγλωσσες τέτοιες εκδόσεις σε πολλές πρώην βρετανικές αποικίες, συμπεριλαμβανομένων των βρετανικών Ινδιών. Στις ΗΠΑ, η ημέρα της εβδομάδας, εάν υπάρχει, προηγείται συνήθως του ονόματος του μήνα, π.χ. Κυριακή, Νοεμβρίου 9, αν και η μορφή *November [the] 9th, Sunday* είναι επίσης δυνατή. Επιμέρους μορφές είναι:

* Πέμπτη, Νοέμβριος 9, 2006
* Νοέμβριος 9, 2006
* Νοέ. 9, 2006 ή 11/9/2006
* 11-9-2006, 11.9.2006, 11.09.06, ή 11/09/06, ή 20060911

Η σύγχρονη σύμβαση είναι να αποφεύγεται η χρήση του τακτικού αριθμητικού στη θέση του αριθμού της ημέρας όταν αυτός ακολουθεί τον μήνα (π.χ. Ιούλιος 4 ή Ιούλιος 4, 2006). Στο παρελθόν τα τακτικά αριθμητικά ήταν συνηθισμένα και ακόμα και σήμερα χρησιμοποιούνται, ιδίως για την ημέρα της εθνικής εορτής: [the] 4th [of] July, δηλαδή Ιουλίου 4η (πρβλ. και το ελληνικό αντίστοιχο «εικοστή πέμπτη Μαρτίου» αντί 25 Μαρτίου).

### Έτος-ημέρα-μήνας (Ε/Η/Μ)
Αυτή η σειρά είναι σε χρήση στο Καζακστάν, τη Λετονία, το Νεπάλ και το Τουρκμενιστάν. Σύμφωνα με τους επίσημους κανόνες της καταγραφής ημερομηνιών από τις κρατικές υπηρεσίες και αρχές, η ημερομηνία στην καζακική γλώσσα γράφεται ως ΕΕΕΕ.ΗΗ.ΜΜ, π.χ. 2006.05.04 ή 2006 5 Απριλίου (καζακικά: 2006 жылғы 05 сәуір).

### Διεθνή πρότυπα
Υπάρχουν διάφορα διεθνή πρότυπα που προσδιορίζουν μορφές αναγραφής ημερομηνίας:
* ISO 8601, *Στοιχεία δεδομενων και φορμά διαλλαγής – Διαλλαγή πληροφοριών – Αναπαράσταση ημερομηνιών και χρονικών στιγμών*. Αυτό καθορίζει τη μορφή *YYYY-MM-DD* (τα διαχωριστικά είναι προαιρετικά, αλλά μόνο οι παύλες επιτρέπονται ως τέτοια), όπου όλες οι τιμές έχουν σταθερό αριθμητικό μήκος, αλλά επιτρέπει και τη μορφή *YYYY-DDD*, όπου *DDD* είναι ο αύξοντας αριθμός της ημέρας μέσα στο έτος, π.χ. 2001-365.
* RFC 3339, *Ημερομηνία και ώρα στο Διαδίκτυο: Timestamps*. Καθορίζει τη μορφή *YYYY-MM-DD*, δηλαδή ένα υποσύνολο των παραλλαγών που επιτρέπει το ISO 8601.
* RFC 5322, *Φορμα διαδικτυακών μηνυμάτων*. Καθορίζει τη μορφή *ημέρα μήνας έτος*, όπου *ημέρα* είναι ένα ή δύο ψηφία, *μήνας* είναι μια τριγράμματη σύντμηση ονόματος μήνα και *έτος* τετραψήφιος αριθμός.

### Σύγχυση κατά τη χρήση
Πολλές αριθμητικές μορφές ημερομηνίας μπορούν να δημιουργήσουν σοβαρή σύγχυση όταν χρησιμοποιούνται σε διεθνή αλληλογραφία, ιδίως όταν ο αριθμός του έτους παριστάνεται μόνο με τα δύο τελευταία ψηφία του, χωρίς συμφραζόμενα.

Για παράδειγμα, η έκφραση «07/08/06» θα μπορούσε να αναφέρεται είτε στις 7 Αυγούστου του 2006, είτε στις 8 Ιουλίου του 2006 (ή του 1906, ή του έκτου έτους οποιουδήποτε αιώνα), είτε και στις 6 Αυγούστου του 2007. Στις ΗΠΑ οι ημερομηνίες σπανίως γράφονται με καθαρώς αριθμητικές μορφές σε επίσημα έγγραφα, αν και αυτές οι μορφές είναι πολύ συνηθισμένες σε άλλες περιπτώσεις. Στην αμερικανική χρήση καθαρώς αριθμητικών μορφών, ο μήνας γράφεται πάντοτε πρώτος. Στο Ηνωμένο Βασίλειο, παρά το ότι θεωρείται αποδεκτό, αν και λιγότερο συνηθισμένο, να γράφεται η σειρά Μ/Η/Ε, αυτή δεν χρησιμοποιείται ποτέ σε καθαρώς αριθμητική μορφή ημερομηνίας. Ωστόσο, ως εξαίρεση, η αμερικανική σύντομη μορφή «9/11» κατανοείται ευρύτατα ως αναφερόμενη στις τρομοκρατικές επιθεσεις της 11ης Σεπτεμβρίου 2001.

Με τη χρήση αριθμού για τον προσδιορισμό του μήνα, σημαντική σύγχυση μπορεί να δημιουργηθεί από την αμφισημία της σειράς γραφής, ιδίως όταν οι αριθμοί που δίνουν την ημέρα του μήνα ή το έτος είναι μικροί. Αυτό μπορεί να διευκρινισθεί με τη χρήση τεσσάρων ψηφίων για την αναγραφή του έτους και με την αλφαβητική αναγραφή του μήνα, έστω και βραχυγραφικώς. Π.χ. «Φεβ» αντί για «02». Η σειρά στο πρότυπο ISO 8601 με τα τέσσερα ψηφία για το έτος (YYYY-MM-DD) είναι επιλεγμένη έτσι ώστε να είναι μονοσήμαντη. Το ISO 8601 έχει επίσης το πλεονέκτημα ότι είναι ανεξάρτητο της γλώσσας και επομένως χρήσιμο όταν δεν πρέπει να υπάρχει πρόβλημα γλώσσας και επιθυμείται μια παγκόσμια εφαρμογή (π.χ. σε ημερομηνίες λήξεως καταναλώσεως προϊόντων προς εξαγωγή). Πολλοί ιστότοποι χρησιμοποιούν το ΕΕΕΕ.ΜΜ.ΗΗ, ενώ όσοι χρησιμοποιούν άλλες συμβάσεις εκφράζουν τον μήνα με τρία γράμματα της αλφαβήτου, ώστε να αποφεύγουν την αμφισημία: 2001-MAY-09, 9-MAY-2001, MAY 09 2001, κλπ..

Επιπροσθέτως, ο Διεθνής Οργανισμός Τυποποίησης (ISO) θεωρεί λογικό το πρότυπό του ISO 8601, καθώς οι συμιγγείς αριθμοί, π.χ. ώρες-λεπτά-δευτερόλεπτα, γράφονται κανονικά με τη μεγαλύτερη μονάδα πρώτη και ακολουθούν οι υπόλοιπες κατά φθίνουσα σειρά. Τα ψηφία των αριθμών γράφονται επίσης κατά φθίνουσα σειρά αξίας, ώστε τα ψηφία του 2006 να δείχνουν με τη σειρά τη χιλιετία, τον αιώνα της, τη δεκαετία του αιώνα και το έτος της δεκαετίας. Η μοναδική μορφή ημερομηνίας που είναι σε συμφωνία με αυτές τις πολύ καθιερωμένες συμβάσεις είναι η έτος-μήνας-ημέρα. Οποιοσδήποτε κατάλογος ημερομηνιών σε μορφή κειμένου υπολογιστή με αυτό το φορμά μπορεί εύκολα να καταταχθεί κατά χρονολογική σειρά από διαχειριστές αρχείων, επεξεργαστές κειμένου, λογιστικά φύλλα και άλλα λογισμικά εργαλεία με ενσωματωμένες συναρτήσεις κατατάξεως. Ορισμένα συστήματα βάσεων δεδομένων χρησιμοποιούν την οκταψήφια αναπαράσταση YYYYMMDD για τον χειρισμό τιμών ημερομηνίας. Η ονοματοδοσία φακέλων με YYYY-MM-DD στην αρχή της ονομασίας επιτρέπει την παράθεσή τους με χρονολογική σειρά όταν κατατάσσουμε με το όνομα, κάτι ιδιαιτέρως χρήσιμο για την οργάνωση βιβλιοθηκών εγγράφων.

Ένα πρώιμο πρότυπο από τα Ομοσπονδιακά Πρότυπα Επεξεργασίας Πληροφοριών (FIPS) των ΗΠΑ συνιστούσε την αναγραφή των ετών μόνο με τα δύο τελευταία ψηφία τους. Αυτό σήμερα πλέον αναγνωρίζεται ως εξαιρετικά προβληματικό εξαιτίας του προβλήματος του έτους 2000. Μερικές κρατικές υπηρεσίες των ΗΠΑ ακολουθούν σήμερα το ISO 8601 με τετραψήφιους αριθμούς ετών.

Κατά την αναφορά σε περιόδους μεταβάσεως από μία μορφή ημερομηνίας σε μία άλλη, συχνά αναγράφονται και οι δύο μορφές. Π.χ. η ημερομηνία τόσο στο Ιουλιανό («Παλαιό») όσο και στο Γρηγοριανό («Νέο») ημερολόγιο για γεγονότα (π.χ. γεννήσεις, θάνατοι ή ιστορικά γεγονότα) που συνέβησαν μερικές δεκαετίες πριν και μετά την επίσημη αλλαγή από το ένα στο άλλο.

Το ISO 8601 χρησιμοποιείται ευρύτατα όπου απαιτούνται συνοπτικές, αναγνώσιμες από ανθρώπους αλλά και εύκολα υπολογίσημες και μονοσήμαντες αναγραφές ημερομηνιών, αν και πολλές εφαρμογές αποθηκεύουν τις ημερομηνίες εσωτερικά ως UNIX time και τις μετατρέπουν στο ISO 8601 μόνο για την ανάγνωση από ανθρώπους. Αξίζει να σημειωθεί ότι όλα τα σύγχρονα λειτουργικά συστήματα υπολογιστών διατηρούν πληροφορίες ημερομηνίας αρχείων έξω από τους τίτλους τους, επιτρέποντας έτσι στον χρήστη να επιλέξει το ποια μορφή επιθυμεί και να τα ταξινομεί έτσι, ανεξαρτήτως των ονομασιών των αρχείων.

## Ειδικές χρήσεις
### Ημέρα και έτος μόνο
Οι ένοπλες δυνάμεις των ΗΠΑ χρησιμοποιούν μερικές φορές το λεγόμενο «φορμά Ιουλιανής Ημερομηνίας»(*Julian Date*), που αναγράφει το έτος και τον αύξοντα αριθμό της ημέρας από το 1 έως το 365 ή το 366 (οπότε δεν χρειάζεται κάποιος προσδιορισμός του μήνα). Π.χ. η 11η Δεκεμβρίου 1999 μπορεί να γραφεί ως «1999345» ή ως «99345», καθώς είναι η 345η ημέρα του 1999. Αυτή η μορφή εφαρμόζεται συχνότερα στη στρατιωτική λογιστική, καθώς καθιστά τον υπολογισμό των εκτιμώμενων ημερομηνιών αποστολής και αφίξεως ευκολότερο. Εκτός των ενόπλων δυνάμεων και λίγων άλλων κρατικών υπηρεσιών των ΗΠΑ, όπως την Εφορία, αυτή η μορφή αποκαλείται συνήθως «τακτική ημερομηνία» (*ordinal date*) αντί «Ιουλιανή Ημερομηνία». Η Ιουλιανή ''ημέρα'' (*Julian Day*, JD) είναι μια συνεχής καταμέτρηση ημερών που χρησιμοποιείται κυρίως στην αστρονομία και, όντας ανεξάρτητη ημερολογίων, δεν συνιστά τυπικά «ημερομηνία» σύμφωνα με τον ορισμό στην αρχή του λήμματος. Πρόκειται για τον αριθμό ημερών που έχουν περάσει από τις 24 Νοεμβρίου 4714 π.Χ. (ημερομηνία στο προληπτικό Γρηγοριανό Ημερολόγιο), μια χρονική στιγμή στο μακρινό παρελθόν ώστε όλες οι αστρονομικές παρατηρήσεις να έχουν θετικό αριθμό JD.

Μορφές τακτικής ημερομηνίας χρησιμοποιούνται επίσης από πολλά προγράμματα υπολογιστών, ιδίως εκείνα των mainframe υπολογιστών. Η χρήση ενός τριψήφιου αριθμού Ιουλιανής ημέρας εξοικονομεί 1 byte αποθηκευτικού χώρου υπολογιστή σε σχέση με έναν δηψήφιο μήνα συν μία διψήφια ημέρα. Το λειτουργικό σύστημα OS/390 ή το διάδοχό του z/OS, δείχνουν τις ημερομηνίες σε φορμά yy.ddd για τις περισσότερες λειτουργίες.

Το φορμά UNIX time αποθηκεύει τον χρόνο μαζί με την ημερομηνία, ως τον αριθμό των δευτερολέπτων που έχουν περάσει από την αρχή της 1ης Ιανουαρίου 1970.

### Χρήση αριθμού εβδομάδας
Πολλές εταιρείες στην Ευρώπη χρησιμοποιούν συχνά το έτος, τον αύξοντα αριθμό της εβδομάδας του έτους και την ημέρα για σκοπούς προγραμματισμού. Π.χ. ένα γεγονός σε ένα πρόγραμμα μπορεί να συμβεί την 43η εβδομάδα του έτους (w43 ή w43-1, τη Δευτέρα της εβδομάδας νο. 43) ή, εάν χρειάζεται να προσδιορισθεί το έτος, τη w0643 ή w643 (έτος 2006 - εβδομάδα 43, δηλαδή από τη Δευτέρα 23 Οκτωβρίου έως την Κυριακή 29 Οκτωβρίου 2006).

Ο ISO έχει ένα πρότυπο για τον προσδιορισμό των εβδομάδων, αλλά καθώς δεν συνταιριάζει απολύτως με το Γρηγοριανό έτος (η πρώτη και η τελευταία ημέρα ενός έτους δεν ταιριάζουν με ακέραιο αριθμό εβδομάδων), Αυτό το πρότυπο είναι κάπως πιο προβληματικό σε σχέση με τα άλλα πρότυπα για ημερομηνίες.

## Δείτε επίσης
* Ημερολόγιο
* Διεθνοποίηση και επιχώρια προσαρμογή

## Παραπομπές


## Εξωτερικοί σύνδεσμοι
* Το RFC 3339 του IETF
* Η μορφή ημερομηνίας του ISO 8601

Ημερομηνια